
PËR  MIRATIMIN E RREGULLORES 
“PËR RREGULLAT E PUNËS NË HARTË  PËR NUMËRTIMIN E NDËRTESAVE DHE PËRCAKTIMIN E ADRESËS Së SHTETASVE NGA BASHKITË/KOMUNAT/NJëSITë BASHKIAKE”

Në zbatim të pikës 4 të nenit 102 të Kushtetutës dhe të pikës “b” të nenit 61 të ligjit nr.8950, datë 10.10.2002 “Për gjendjen civile”, me qëllim zbatimin e një procesi unik adresimi, me propozim të Drejtorisë së Përgjithshme të Gjendjes Civile,  

URDHËROJ:

1. Miratimin e rregullores “Për rregullat e punës në hartë për numërtimin e ndërtesave dhe përcaktimin e adresës së shtetasve nga bashkitë/komunat/njësitë bashkiake”.


2. Për zbatimin e kësaj rregulloreje ngarkohen Drejtoria e Përgjithshme e Gjendjes Civile, bashkitë/komunat/njësitë bashkiake të Tiranës.  
3. Ky urdhër hyn në fuqi menjëherë dhe botohet në Fletoren Zyrtare.

MinistrI i Brendshëm
Bujar  Nishani


RREGULLORE 
PËR RREGULLAT E PUNËS NË HARTË 
PËR NUMËRTIMIN  E NDËRTESAVE DHE PËRCAKTIMIN E ADRESËS SË SHTETASVE NGA BASHKITË/KOMUNAT/NJËSITË BASHKIAKE

1. Përpara fillimit të procesit të numërtimit të ndërtesave, zyra e urbanistikës/personi i ngarkuar krijon një shtresë (layer), në të cilën duhet të pasqyrojë fillimin e çdo PTP-je me shenjën e “shigjetë me ngjyrë jeshile” dhe të mbarimit me “shigjetë me ngjyrë të kuqe”. Kjo përcakton drejtimin/pikënisjen nga ku do të fillojë numërtimi i ndërtesave, adresa e të cilave do të lidhet me   PTP-në përkatëse.
2. Zyra e urbanistikës/personi i ngarkuar do të analizojë informacionin që paraqitet në hartë me gjendjen aktuale në terren, për ndryshime të mundshme (p.sh. ndërtesa, rrugë, rrugica, sheshe, parqe të reja ose prishje apo transformime të tyre).
3.  Zyra e urbanistikës/personi i ngarkuar, pasi ka dixhitalizuar të gjitha pjesët e territorit publik dhe pasi ka hedhur të gjitha emërtimet përkatëse për çdo PTP  (rrugë / rrugicë / bulevard / shesh/ park / autostradë), në përputhje me  rregulloren “Për rregullat e punës në hartë për adresimin e pjesëve të territorit publik nga bashkitë/komunat”, pasqyron në shtresa (layer) të veçanta:
- të gjithë gjeometrinë e ndërtesave (gjurmët e objekteve) brenda territorit të bashkive/komunave. Kjo shtresë (layer) titullohet “Ndërtesat” , 
- numrin përkatës të ndërtesave. Shtresa (layer) titullohet “Numërtimi i ndërtesave”.
4. Zyra e urbanistikës/personi i ngarkuar duhet të përcaktojë saktë informacionin për ndërtesat, që kanë fasadë dhe hyrje/dalje në dy rrugë. Ky informacion duhet të përmbajë:
 -  numrin e hyrjeve/daljeve të tyre;
 -  pozicionin e tyre. 
Në rastet kur ky informacion nuk është i plotë apo i pasaktë, duhet verifikuar në terren.
5. Zyra e urbanistikës/personi i ngarkuar,  mbasi ka verifikuar dhe ka azhurnuar të gjitha ndryshimet në hartën e punës, fillon procesin e numërtimit, ku si fillim krijon gjashtë shtresa (layer) të reja:
a) Në shtresën (layer) e parë përcaktohet fasada e ndërtesës, nëpërmjet shenjës rreth, të komandës pikë (point), me ngjyrë të kuqe, i cili do të bëjë lidhjen e poligonit të ndërtesës me PTP-në nga e cila do të marrë adresën. Kjo shenjë do të vendoset jashtë poligonit të ndërtesës, nga ana e së cilës kanë pamjen të gjitha  hyrjet/daljet për në ndërtesë, duke përcaktuar kështu adresimin e ndërtesës, duke pasur parasysh edhe rastet kur ndërtesa ka funksion të përzier.
b) Në shtresën (layer) e dytë përcaktohet drejtimi e hyrjeve/daljeve me shenjën rreth, të komandës pikë (point), me ngjyrë blu. Pikat vendosen jashtë poligonit të ndërtesës, përballë vendndodhjes së çdo hyrje/dalje, të cilat do të përcaktohen si të tilla, sipas kritereve të ligjit nr.9270, datë 29.7.2007 “Për sistemin e adresave”.
 c) Në shtresën (layer) e tretë do të vendosen numrat, me ngjyrë blu për hyrjet/daljet e ndërtesave, sipas kritereve të përmendura në nenin 14 pika 2 të ligjit nr.9270, datë 29.7.2007 “Për sistemin e adresave”. Numrat e hyrjeve/daljeve do të vendosen brenda poligonit të ndërtesës.
d) Në përfundim të këtyre do të krijohet shtresa (layer) e katërt, në të cilin do të shënohen numrat e çdo ndërtese, me ngjyrë të kuqe. Numri i ndërtesës do të vendoset brenda poligonit të ndërtesës. Numërtimi do të kryhet sipas kritereve të përcaktuara në nenet 8-24 të ligjit nr.9270, datë 29.7.2007  “Për sistemin e adresave” (shih manualin “Për sistemin e adresave”).
Për fshatrat do t’i referoheni udhëzimit të nr.1412, datë 12.12.2008 të Ministrit të Brendshëm, “Për rregullat e numërtimit të ndërtesave në fshatra kur nuk ka mundësi të emërtimit të rrugëve”. 
dh) Gjatë procesit të adresimit në zyrë/terren, do të përcaktohet edhe vendi i vendosjes së tabelave me emrat e rrugëve, duke respektuar parimet e ligjit për këtë proces. Vendi i cili tregon vendosjen e tabelave me emrat e rrugëve në hartën dixhitale do të jetë në një shtresë (layer) të veçantë me titullin “Tabela”, në të cilën do të punohet me një pikë (point) me ngjyrë portokalli. 
e)  Kur të mbarojë adresimi do të krijohet një shtresë (layer) e veçantë për përcaktimin e zonave të adresimit sipas kodit 10-shifror zgjedhor. Kjo shtresë do të jetë e formës polyline dhe do të ketë kriterin kufi të qendrës së votimit.
ë) Pas kësaj do të krijohet një shtresë (layer) e veçantë për përcaktimin e zonave të adresimit sipas kriterit të kodit postar. Kjo shtresë do të jetë e formës polyline dhe do të ketë kriterin kufi të territorit që përfshihet në të njëjtën kod postar.
6. Pas krijimit të këtyre “layer” përcaktohet numri i apartamenteve në çdo ndërtesë dhe emri i shtetasve që banojnë në çdo apartament, duke krijuar kështu adresën e çdo shtetasi. 
7. Për adresimin e saktë të çdo ndërtese/apartamenti i lidhur me emrin e shtetasve që banojnë në adresën përkatëse përdoret formulari tip, bashkëlidhur kësaj rregulloreje, i cili do të ketë të listuar të gjitha elementet e adresës sipas ligjit, si dhe elemente të tjera të përcaktuara nga DPGJC-ja si të domosdoshme.
8. Grupi i punës i ngritur sipas urdhrit nr.1080, datë 28.8.2008, për adresimin në terren dhe popullimin e çdo apartamenti, ngre grupe të adresimit, numri i të cilave varet nga territori dhe numri i familjeve të njësisë, dhe nga koha në dispozicion për të kryer këtë veprimtari. Për çdo grup caktohet një territor mundësisht i barabartë nga pikëpamja e numrit të familjeve. 
9. Grupet e adresimit përbëhen nga dy persona, njëri prej të cilëve të jetë administratori/kryetari i fshatit, i cili e njeh shumë mirë territorin dhe tjetri një punonjës i administratës (ose një person i jashtëm p.sh. shërbimi postar, në varësi të pagesës që mund të bëhet nga bashkitë/komunat).    
 10. Para fillimit të punës grupet e adresimit pajisen me një dosje, që përmban:
 - formularët tip për adresimin e çdo apartamenti përkatës;
 - hartë për territorin që do të mbulojnë dhe do të dalin në terren duke filluar nga fillimi i çdo rruge që ata kanë për të plotësuar. 
11. Grupi i adresimit fillimisht do të plotësojë formularin tip për çdo ndërtesë. Pasi kemi hedhur të gjithë informacionin, ku përfshihen : rrethi, bashkia/komuna, emri i rrugës, numri i ndërtesës, numri i hyrjeve/daljeve për çdo ndërtesë, do të fillojë numërtimi i apartamenteve dhe vendosja e emrit të personave për çdo apartament. Ky grup do të shkojë në çdo ndërtesë duke identifikuar çdo apartament dhe qëllimin funksional të tij.                                                       
12. Në këtë formular do të plotësohet dhe një rubrikë e përbërë nga 16 kuti. Këto kuti përfaqësojnë: 
- tri kuti janë për shifrat e numrit të “kodi i zyrës së gjendjes civile”;
- katër kuti janë për shifrat e numrit të rrugës përkatëse, që fillon nga 1 dhe rritet në progresion;
- katër kuti janë për shifrat e numrit të çdo ndërtese, për çdo rrugë ku ajo merr adresë;
- dy kuti janë për shifrat e numrit të hyrjes/daljeve së çdo ndërtese;
- tri shifra janë për numrat e apartamenteve që ka çdo hyrje.
Ky do të jetë dhe kodi personal i adresës për çdo shtetas. 
Ky kod do të shërbejë për lidhjen e bazës së të dhënave të regjistrit të adresave me regjistrin kombëtar të gjendjes civile, që do të thotë me çdo shtetas.
13. Grupi i punës i përbërë nga dy persona, pasi ka plotësuar formularin me të gjitha rubrikat e tij në dy kopje, pasi të ketë bërë identifikimin e çdo apartamenti, do të vendosë këtë numër në formular. Pasi të ketë vendosur numrin e apartamentit do të kontaktojë me familjarët, duke u dhënë atyre të plotësojnë emrat për të gjithë personat e familjes që banojnë në apartamentin përkatës.
14. Çdo formular do të plotësohet në dy kopje, nga të cilat një i jepet familjes dhe tjetri do të dorëzohet në zyrën e urbanistikës/personit të ngarkuar.
15. Zyra e urbanistikës/personi i ngarkuar, pasi ka marrë këto formularë, hedh këtë informacion në programin Auto Cad (në formën dhe mënyrën e përcaktuar në manual) dhe njëkohësisht në programe të posaçme databaze. Kjo databaze do të jetë pjesë e sistemit të adresave. Pasi të krijohet kjo databaze të gjithë këto formular ia kalon zyrës së gjendjes civile përkatëse.
16. Zyra e gjendjes civile, pasi të marrë këta formularë, me përgjegjësi do të plotësojë kodin 16-shifror në rubrikën e regjistrit kombëtar për çdo shtetas.
17. Formularët dhe i gjithë materiali tjetër ruhen në njësinë përkatëse vendore.
18. Ky proces do të përfundojë brenda datës 30.1.2009 dhe brenda datës 5.2.2009 një kopje e materialit duhet të dorëzohet në DPGJC.

Ministri I Brendshëm
Bujar  Nishani

	REPUBLIKA E SHQIPËRISË
MINISTRIA E BRENDSHME
Drejtoria e Përgjithshme e Gjendjes Civile

FORMULAR VENDBANIMI (ADRESA)
												
	Adresa											
	1. Rruga		            ______________________					Shënime:	
	2. Nr.ndërtesës	            ______________________					_________________________________		
	3. Nr.hyrjes		______________________				            _________________________________		
	4. Apartamenti	            ______________________					_________________________________
	5. Bashkia/komuna	______________________
6. Rrethi		______________________
	7. Kodi postar		______________________								
												
	ID
	Kodi Z.Gj.C
	Nr. rrugës
	Nr. ndërtesës
	Nr. hyrjes
	Nr.Ap.

	
	
	
	
	
	
	
	
	
	
	
	
	
	
	
	
	


	
			
	
	Emri
	Atësia
	Mbiemri
	Datëlindja

	Nr.
	
	
	
	Dita
	Muaji
	Viti

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	


												
	
	Statusi i banesës

	Apartament në pronësi
	

	Apartament  me qira
	

	Apartament tjetër në pronësi
	PO

	
	JO


					
	
	



	        Specialisti						                                      Kryefamiljari						___________________						                              ______________________
 

	* Përcaktimi i shtetasit/shtetasve sipas adresës në bazë familje




